text: әлия молдағұлованың мемориалдық ескерткіш кешені әлия молдағұлова ескерткіші екінші дүниежүзілік соғыста ерлік көрсеткен кеңес одағының батыры әлия молдағұловаға арналып, 1960 ж. оның тұрған қаласы ақтөбеде орнатылды. ескерткіш авторы е.н. штамм, архитектор л.б. рапутов. ескерткіш тұғыры қырлы, граниттен жасалған. тұғырға батыр қыздың қоладан құйылған бюсті (биікт. 1,3 м) орнатылған. оның кескінінен өжеттіктің, қайсарлықтың нышаны айқын аңғарылады.